**פרוטוקול אסיפת העמותה הישראלית לפרהיסטוריה 2.1.2025**

(כתבה: מיה אורון)

השתתפו- כ65 חברי עמותה

**דימה ייגורוב (יו"ר):**

דימה הציג את עצמו כיו"ר החדש של העמותה והודה למיכל בירקנפלד אותה החליף.

לאחר מכן עדכן את חברי העמותה בכמה נושאים והעלה כמה מהם להצבעה:

1. אתר האינטרנט של העמותה

דימה עדכן כי ממשיכה העבודה על האתר לצורך עדכון וחידוש התכנים בו. הוא ייקושר לרשתות חברתיות (פייסבוק ואינסטגרם) על מנת להגדיל את החשיפה אליו. דימה הדגיש כי שהם מחכים שחברי העמותה יעבירו חומר ומידע על מחקריהם כדי להעלות אותו לאתר וכי מחסור בתוכן חדש הוא בעיה עיקרית.

עוד הובהר כי כפי שנאמר בעבר האתר אינו מתאים להיות פלטפורמה לכתב העת "מתקופת האבן" ולכן לעת עתה אנחנו ממשיכים לעשות שימוש בJSTOR להפצת כתב העת.

**הצבעה: הנוכחים באסיפה אישרו את המשך הפעלת האתר במתכונת הנוכחית ברוב קולות ללא מתנגדים**

1. בעלי התפקידים בעמותה

הוצגו חברי ועד העמותה וחברי ועדת הביקורת שנשארו ברובם ללא שינוי. הוא עדכן בבקשתו של חבר הועד נייג'ל גורינג-מוריס לסיים את תפקידו והודה לו על שנים רבות בועד וכן על בקשתה של אנה אייריך רוז להצטרף לועד העמותה.

**הצבעה: הנוכחים באסיפה אישרו את הרכב הועד וועדת הביקורת ברוב קולות ללא מתנגדים**

הוצגו בעלי התפקידים המועסקים על ידי העמותה (עו"ד ורואה חשבון) ומיהם מורשי החתימה מטעם העמותה

**הצבעות: הנוכחים באסיפה אישרו את המשך העסקת עורך הדין, משרד רואי החשבון ואת רשימת מורשי החתימה ברוב קולות ללא מתנגדים.**

1. דמי החבר בעמותה

דימה עדכן שבשל הפסקת התמיכה מקרן CARE יהיה קושי לממן את הדפסת כתב העת "מתקופת האבן" בשנים הבאות ועל כן ועד העמותה החליט כי חברי עמותה שיהיו מעוניינים בעותק מודפס ישלמו את עלות ההדפסה (70 ₪) בנוסף לדמי החבר. בחודשים האחרונים נשלח לחברי העמותה סקר והם נתבקשו לציין האם הם מעוניינים לקבל עותק מודפס ולשלם עליו או מעוניינים ב PDF בלבד.

ההצעה היא שדמי החברות בעמותה שכוללים את ההשתתפות בכנס ועותק PDF של כתב העת ישארו ללא שינוי: 200 ₪ לחוקר, 150 ₪ לסטודנט וחינם לסטודנטים בתואר ראשון ומי שירצה עותק מודפס ישלם 70 ₪ נוספים.

**הצבעה: הנוכחים באסיפה אישרו את ההצעה ברוב קולות ללא מתנגדים**

**מאי גודר-גולדברגר (גזברית):**

מאי עדכנה כי לעמותה היה אישור ניהול תקין ב2024 ולאחר הגשת המסמכים הנדרשים הוא יאושר גם ל2025.

הנוכחים עודכנו כי הדוח הכספי השנה נערך באופן מעט שונה כדי להבדיל בין כספים מוגבלים (כספי מחקר של החוקרים שהעמותה לא עושה בהם שימוש) וכספים לא מוגבלים (דמי החבר והתקורות בהם נעשה שימוש לניהול השוטף והוצאות העמותה). כמו כן מאי עדכנה שחלק גדול מהכסף בחשבון העמותה הינו במט"ח כיוון שכך הוא מתקבל מהקרנות ותיבדק אופציה להמיר אותו לשקלים ולהשקיע אותו בכדי לקבל תשואות שישמשו את העמותה.

הוצג הדוח הכספי של העמותה שהוכן בעזרת רואה החשבון:

הסכומים הכוללים בחשבון העמותה מעט גבוהים מאשר בשנה שעברה בשל שינויים בשערי המט"ח.

ב-2024 היתה ירידה בכמות קרנות המחקר שהועברו דרך העמותה.

ההכנסות מדמי החבר ב2024 כללו תשלום על שנתיים בשל דחיית הכנס של השנה שעברה לאפריל ולכן הסכום גבוה מהרגיל (41,700 ₪). הכנסות נוספות היו התשלום מJSTOR (2326$), רכישות עותקים של כתב העת (1952 ₪ ו374$), תמיכת קרן שטקליס (7474 ₪, סכום לשנתיים), התשלום האחרון שהתקבל מ CARE (3000$) ותקורות שנתקבלו מתקציבי מחקר של חוקרים בעמותה (4422$).

ההוצאות היו על הניהול השוטף של העמותה (תפעול אתר האינטרנט, עו"ד, משרד רואי החשבון, אגרות) בסכום כולל של 32,886 ₪ וההוצאות על עימוד והדפסת כתב העת (18,018 ₪). צוין שצמצום ההדפסה לא הביא השנה לחסכון משמעותי כיוון שהייתה עליה משמעותית בעלות העימוד והעריכה אך בשנים הבאות החיסכון גדול יותר.

מאי ביקשה להדגיש את החשיבות של העברת מענקים של חברי העמותה דרך העמותה כיוון שהתקורות הינן מקור הכנסה חשוב.

**הצבעה: הנוכחים באסיפה אישרו את הדוח הכספי ברוב קולות ללא מתנגדים.**

**גונן שרון (נציג עורכי כתב העת):**

גונן עדכן כי התהליך ליצירת Doi לכל מאמרי כתב העת לא הסתיים לפני פרסום הכרך הזה אך יושלם לקראת הכרך הבא וזהו הצעד הראשון לטובת קבלת Impact Factor בעתיד.

צוין שהמצב הכספי של כתב העת ממשיך להיות בעייתי וסיום התמיכה של קרן CARE יקשה מאוד על המשך קיום כתב העת. זוהי סיבה עיקרית להפסקת ההדפסה. גונן ציין שחוקרים רבים זוכים תקציבי מחקר שכוללים גם סכום המיועד לפרסום Open access ויש צורך אמיתי שחברי עמותה שמפרסמים בכתב העת יסייעו במימון כתב העת בעזרת כספים אלה.

**דימה ייגורוב (יו"ר):**

יש לבחור מקום לאירוח הכנס בשנה הבאה בו נציין גם 100 שנים לחקר הפרהיסטוריה באזור. מבקש להעביר אליו הצעות ממי שמעוניין.